**ΕΝΗΜΕΡΩΤΙΚΟ ΦΥΛΛΑΔΙΟ**

**ΑΠΑΣΧΟΛΗΣΗ ΑΤΟΜΩΝ ΜΕ ΑΝΑΠΗΡΙΑ**

Υπάρχουν οφέλη για επιχειρήσεις που απασχολούν άτομα με αναπηρία - οφέλη που υπερβαίνουν την απλή πρόσληψη σε μια θέση εργασίας. Τα οφέλη αυτά υποστηρίζονται τόσο από Αυστραλιανές όσο και από διεθνείς μελέτες. Τα άτομα με αναπηρία χαρακτηρίζονται ως:

* Αξιόπιστα – τα άτομα με αναπηρία απουσιάζουν λιγότερες ημέρες από τη δουλειά, παίρνουν λιγότερη αναρρωτική άδεια και ένα μεγαλύτερο ποσοστό παραμένουν στην εργασία σε σύγκριση με άλλους εργαζόμενους.
* Παραγωγικά - τα άτομα με αναπηρία που προσλαμβάνονται στη σωστή δουλειά, αποδίδουν εξίσου καλά με άλλους εργαζόμενους.
* Οικονομικά – το κόστος πρόσληψης, ασφαλιστικής κάλυψης και αποζημίωσής τους είναι χαμηλότερο. Τα άτομα με αναπηρία έχουν λιγότερα περιστατικά αποζημίωσης και εργασιακών ατυχημάτων σε σύγκριση με άλλους εργαζόμενους.
* Οφέλιμα για την επιχείρησή σας – τα άτομα με αναπηρία αναπτύσσουν δυνατές σχέσεις με τους πελάτες, και ενισχύουν το ηθικό και την αφοσίωση του προσωπικού στη δουλειά συνεισφέροντας έτσι στη δημιουργία ενός ποικιλόμορφου εργατικού δυναμικού. Έτσι μειώνονται τα έξοδά σας και η απώλεια εργατικού δυναμικού και έχετε λιγότερο κόστος για να βρείτε, να απασχολήσετε και να εκπαιδεύσετε το προσωπικό σας. Η απασχόληση ατόμων με αναπηρία συμβάλλει στη συνολική ποικιλομορφία του οργανισμού σας. Ενισχύει την εικόνα της εταιρείας μεταξύ προσωπικού, πελατών και κοινότητας με θετικά οφέλη για το όνομα της επιχείρησής σας. Η φιλική αντιμετώπιση των αναπήρων από μια επιχείρηση είναι ένας καλός τρόπος προώθησης της ίδιας της επιχείρησης.

**Πώς θα διαχειριστείτε την αποκάλυψη αναπηρίας**

Ο εργαζόμενος έχει την επιλογή να σας πει ή όχι για την αναπηρία του. Δεν υπάρχει καμμία νομική υποχρέωση να σας αποκαλύψει την αναπηρία του, εκτός αν επηρεάζει την ικανότητά του να εργαστεί.

Οι πληροφορίες σχετικά με την αναπηρία ενός εργαζομένου περιλαμβάνουν συχνά ευαίσθητα προσωπικά στοιχεία. Εάν ο εργαζόμενος σας μιλήσει για την αναπηρία του, θα πρέπει να εξετάσετε το ενδεχόμενο μετεκπαίδευσης ή λογικών προσαρμογών στο χώρο εργασίας για να αντιμετωπίσετε τις εργασιακές του ανάγκες.

**Ευεέλικτοι εργασιακοί χώροι**

Η ένδειξη ευελιξίας με τις προσαρμογές του χώρου εργασίας μπορεί να βοηθήσει την επιχείρησή σας να προσελκύσει και να διατηρήσει εργαζόμενους, συμπεριλαμβάνοντας και άτομα με αναπηρία.

Αν χρειαστεί να κάνετε αλλαγές στο χώρο εργασίας ή να αγοράσετε ειδικό εξοπλισμό για εργαζόμενο με αναπηρία, τα έξοδά σας μπορεί να καλυφθούν από το Ταμείο Εργασιακής Βοήθειας (Employment Assistance Fund EAF).

Μπορείτε να μάθετε περισσότερα σχετικά με το EAF και την απασχόληση αναπήρων μέσω του JobAccess στη www.jobaccess.gov.au ή μπορείτε να καλέσετε έναν Σύμβουλο του JobAccess στο 1800 464 800 – ισχύουν χρεώσεις για κλήσεις από κινητά.